# Lluvia Rojo Moro

Lluvia Rojo Moro (Madrid, 6 de novembre de 1976) és una actriu i cantant espanyola. Va estudiar traducció i interpretació (anglès i alemany) a Madrid, Nova York i Berlín i teatre amb Jorge Eínes. Canta amb el grup Hard-pop No Band For Lluvia (Subterfuge Records) amb Kevin Kajetzke, Darío Lofish i Lyndon Parish.

## Biografia

Un cop finalitzats els seus estudis secundaris, i donada la gran vocació que sentia pel món artístic, va decidir estudiar interpretació a l'Estudi de Jorge Eínes, completant més tard amb diferents cursos que va rebre en ciutats com Nova York i Berlín. Alhora, va cursar també estudis universitaris, llicenciant-se en Traducció i Interpretació dels idiomes anglès i alemany. Quant a la seva faceta artística, forma part d'un grup musical, anomenat "No Band For Lluvia", i el seu estil és el Hard-pop. De fet, les primeres passes de Lluvia Rojo quant a la seva carrera professional van estar relacionats amb la música. Així, en els anys 1997 i 1998 va ser presentadora de "Los cuarenta principales" i de "+ Música". L'any 2011 va llançar l'àlbum "Dead End".
També ha treballat a la ràdio, participant en "Psicosis", en què tenia el paper de Marion Crane, l'any 2011. A més, és col·laboradora habitual del programa "Asuntos Propios de Verano" a RNE, en el qual té una secció anomenada "la Jukebox de Lluvia Rojo".A la televisió, l'any 1998, va participar en sèries com "A las once en casa", "Ellas son así" i "Hospital Central", i, l'any 2000 a "Paraíso". El 2001 es va incorporar a la sèrie "Cuéntame cómo pasó", interpretant a Pili, paper que l'ha fet molt coneguda. I, en aquest mateix mitjà, cal destacar també que, l'any 2011, va ser presentadora del programa "Buscamundos".
Encara que no ha treballat molt en teatre, sí que ha fet alguna incursió en els escenaris, on l'hem vist representant obres tan prestigioses com "Don Juan, el burlador de Sevilla" de Tirso de Molina o "Aquí no paga nadie" de Darío Fo.Pel que fa a la pantalla gran, el seu treball és ja més extens, l'any 1998 va treballar amb el director Fernando León de Aranoa en la pel·lícula "Barrio", havent participat des de llavors en altres títols com "El calentito", "Pobre juventud", "El síndrome de Svensson" o "Íntimos y extraños".Ha intervingut també en bastants curtmetratges, com "Alianza mortal", "Ricardo, piezas descatalogadas", "Paco" o "Chanel 5".
Lluvia Rojo compte en el seu amb diversos premis, com el Premi Ercilla de Teatre a la millor actriu revelació per la seva interpretació a "Don Juan, el burlador de Sevilla", així com diverses nominacions a la millor actriu de repartiment, per part de la Unió d'Actors, pel seu treball en la sèrie "Cuéntame cómo pasó ".

## Filmografia
### Cinema
#### Llargmetratges

* Íntimos y extraños, (2008), de Rubén Alonso.
* Crónicas de la Vieja República (fanfilm)
* El síndrome de Svensson (2006), de Kepa Sojo.
* Pobre juventud (2006), de Miguel Jiménez.
* El Calentito (2005), de Chus Gutiérrez.
* Barrio (1998), de Fernando León de Aranoa.

#### Curtmetratges

* Chanel 5,de Aarón García Sampedro (2011)
* Sssh!,de Laura Campos (2011)
* Paco, (2009), de Jorge Roelas
* The Old Man in the Sea (2006), d'Enrique Rodríguez
* Ricardo, piezas descatalogadas (2005), de los Hermanos Rico]
* Las superamigas contra el profesor Vinilo (2003), de Domingo González
* Alianza mortal, de los Hermanos Rico (2002)

### Televisió
#### Com a presentadora

* Buscamundos (2011)
* Los 40 principales (1997-1998)
* + Música (Canal satélite digital) (1997-1998)

#### Com a actriu

* Cuéntame cómo pasó (2001-2017)
* Paraíso (2000)
* Hospital Central (1998)
* Ellas son así (1998)
* A las once en casa (1998)

### Teatre

* Planazo Machotes, de Chus Delgado (2013).
* Una oportunidad, de Chus Delgado (2012).
* Don Juan, el burlador de Sevilla, de Tirso de Molina (2008-2009)
* Aquí no paga nadie, de Darío Fo (2004-2005).

#### Ràdio

* Psicosis (2010)
* Un Mundo Feliz 2013)

## Premis i nominacions

* Premi Jove Talent 2013. III Festival Aragonès de Cinema i Dona
* Premi QUEARTE (2011), Joven Talento Femenino
* Premi Ercilla de Teatro 2008. Millor actriu revelació per "Don Juan, el burlador de Sevilla".
* Fundación Lumière: Premi "solidario a las artes escénicas" 2006
* Candidatura Unión de Actores (Espanya) 2004, 2007 i 2010. Millor interpretació femenina de repartiment en televisió per Cuéntame cómo pasó.

## Referències

* ↑ «Biografía de Lluvia Rojo» (en castellà). biografias. [Consulta: 8 febrer 2014].
* ↑ Abierto hasta las dos, dramatización de Psicosis